b'\n_START_ARTICLE_\nLombrum Naval Base\n_START_PARAGRAPH_\nLombrum Naval Base, ogs\xc3\xa5 kalt\xc2\xa0HMPNGS \xc2\xabTarangau\xc2\xbb, er en orlogsstasjon\xc2\xa0som drives av den\xc2\xa0maritime grenen\xc2\xa0av Papua New Guinea Defence Force (PNGDF). Stasjonen ligger p\xc3\xa5 Manus Island i Papua Ny-Guinea. Lombrum er hjemmehavn for PNGDFs\xc2\xa0Pacific-klasse patruljeb\xc3\xa5tstyrke._NEWLINE_Manus Regional Processing Centre ble etablert ved Lombrum i 2001.\n_START_SECTION_\nHistorie\n_START_PARAGRAPH_\nAnlegget har sin historie tilbake til andre verdenskrig, som en stasjon for\xc2\xa0United States Navy, etablert i januar 1944 etter at \xc3\xb8ya ble gjenerobret fra Japan. Selv om den var en stor orlogsstasjon i siste del av krigen, ble anlegget forlatt av amerikanerne i 1946 da deres\xc2\xa0forsvarspolitikk flyttet strategisk fokus bort fra det sydlige Stillehavet. Den australske regjeringen tok over omr\xc3\xa5det, sanerte det, og \xc3\xa5pnet det som stasjon for\xc2\xa0Royal Australian Navy\xc2\xa0under navnet\xc2\xa0HMAS Seeadler, kommando ble heist\xc2\xa01. januar 1950 for \xc3\xa5 erstatte en base ved\xc2\xa0Dreger Harbour, i n\xc3\xa6rheten av\xc2\xa0Finschhafen. Stasjonen ble omd\xc3\xb8pt HMAS Tarangau, navnet p\xc3\xa5 den tidligere basen ved\xc2\xa0Dreger Harbour, 1. april 1950._NEWLINE_Stasjonen ble brukt for fylling av drivstoff og materiellager for krigsskip som seiler mellom Australia og Syd\xc3\xb8st-Asia. St\xc3\xb8rrelsen p\xc3\xa5 anlegget ble gradvis redusert gjennom 1950-og 1960-tallet, og det ble besluttet \xc3\xa5 overf\xc3\xb8re anlegget til Papua Ny-Guinea som en del av den prosessen som f\xc3\xb8rte til landets uavhengighet fra Australia. Som en del av dette ble kommando p\xc3\xa5\xc2\xa0Tarangau str\xc3\xb8ket\xc2\xa014. november 1974, og den ble overf\xc3\xb8rt til\xc2\xa0Papua New Guinea Defence Force, som reaktiverte stasjonen som PNG Defence Force Base Lombrum._NEWLINE_I 2018 m\xc3\xb8ttes tjenestemenn fra Australia og Papau Ny-Guinea for \xc3\xa5 diskutere utvidelse av basen igjen, slik at den kan fungere som en stasjon for Australian Navy-skip.'